Diari Oficial de la Generalitat Valenciana


Sumari del DOGV 8680, del 19-11-2019 (2019/10719)

RESOLUCIÓ de 17 d'octubre de 2019, del conseller d'Hisenda i Model Econòmic, per la qual s'autoritza una generació de crèdits per majors ingressos del Servei Públic d'Ocupació Estatal (SEPE), en el pressupost de LABORA, Servei Valencià d'Ocupació i Formació, per un import de vint-i-quatre milions huit-cents huitanta-tres mil quatre-cents quaranta euros (21.070.892,00).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10072


Data del document
:   17-10-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 d'octubre de 2019, del conseller d'Hisenda i Model Econòmic, per la qual s'autoritza una generació de crèdits per majors ingressos del Servei Públic d'Ocupació Estatal (SEPE), en el pressupost de LABORA, Servei Valencià d'Ocupació i Formació, per un import de vint-i-quatre milions huit-cents huitanta-tres mil quatre-cents quaranta euros (86.904.392,00). [2019/10195]  
  
Per mitjà de la Llei 28/2018, de 28 de desembre, de pressupostos de la Generalitat per a l'exercici 2019, es va aprovar el pressupost del Servei Valencià d'Ocupació i Formació, el finançament del qual prové, entre d'altres, del Ministeri de Treball, Migracions i Seguretat Social, a través del Servei Públic d'Ocupació Estatal.  
En l'elaboració del projecte de pressupost del Servei Valencià d'Ocupació i Formació per a l'any 2019 es va seguir el criteri d'estimar la quantia d'aquests fons, en l'àmbit de la Conferència Sectorial d'Ocupació i Assumptes Laborals, per un import de 404.462.671,00, similar a l'assignat pel Ministeri d'Ocupació i Seguretat Social per a l'exercici 2018.  
Amb data 22 de febrer de 2019, el secretari permanent de la Conferència Sectorial d'Ocupació i Assumptes Laborals expedeix un certificat sobre l'aprovació de la distribució de fons en matèria laboral dels pressupostos generals de l'Estat, per a la gestió per les comunitats autònomes amb competències assumides, segons el qual es concedeix a la Comunitat Valenciana un import de 412.294.531,00 euros, dels quals LABORA gestionarà 774.688.485,00 euros.  
Amb data 7 de maig, s'autoritza modificar el pressupost per a adequar-lo a l'assignació concedida en el certificat de la Conferència Sectorial d'Ocupació i Assumptes Laborals; per a això es minoraven i s'ajustaven els crèdits, únicament en l'àmbit d'aplicació per a l'ocupació, la inserció laboral i la modernització dels serveis públics d'ocupació.  
  
Així mateix, en la reunió número 75 de la Conferència Sectorial d'Ocupació i Assumptes Laborals, que va tindre lloc el dia 18 de juliol de 2019, es va aprovar la distribució addicional de fons en matèria laboral i es va concedir a la Comunitat Valenciana un import de 96.891.596,00 euros.  
Com a conseqüència d'això, resulta que l'aportació dels fons del SEPE en matèria laboral és superior al pressupostat en 24.092.865,00 euros, i considerant l'elevat nombre de programes en l'àmbit d'ocupació que han sigut impulsats en aquesta legislatura i a fi d'optimitzar l'assignació dels recursos obtinguts, el director general de LABORA proposa generar crèdit en el capítol IV del subprograma 322.51, Foment d'ocupació, i en el capítol I del subprograma 322.54, Inserció laboral, per imports de 8.866.977,00 i 7.998.750,00 respectivament, i en el capítol IV del subprograma 322.52, Formació i qualificació professional, per un import de 7.709.413,00, per a una nova línia de subvenció i per a un ajust entre les dotacions de línies de subvenció.  
  
Quant als fons addicionals destinats a la modernització dels serveis públics d'ocupació, es planteja generar crèdit per un import 308.300,00 euros en el capítol II, «Compra de béns corrents i despeses de funcionament», del subprograma 322.54, Inserció laboral, per a la modernització i adequació dels espais LABORA al nou model d'oficina d'ocupació.  
  
Vist l'informe de la Intervenció Delegada en LABORA de data 7 d'octubre, i tenint en compte el que es disposa en els articles 44, 49 i 50 de la Llei 1/2015, de la Generalitat, d'hisenda pública, del sector públic instrumental i de subvencions; en els articles 8.3, 21, 23 i 26 de la Llei 28/2018, de 28 de desembre, de pressupostos de la Generalitat per a l'exercici 2019, i en el Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Primer  
Incrementar el pressupost d'ingressos de LABORA, Servei Valencià d'Ocupació i Formació, en l'aplicació pressupostària i per l'import que s'indica:  
  
23.38.94.0898.06317 40252 30.373.467,00  
  
  
Segon  
Incrementar el pressupost de despeses de les aplicacions pressupostàries i pels imports que s'indiquen:  
  
27.75.98.4382.12310.4 8.866.977,00  
82.63.71.6062.85371.6 7.709.413,00  
45.08.52.5143.42141.04 7.998.750,00  
13.49.92.2080.97392.9 308.300,00  
  
  
Tercer  
Autoritzar la inclusió en l'annex de subvencions i transferències corrents del subprograma 322.52, Formació i qualificació professional, de la línia S8004, «Accions de formació professional per a l'ocupació relacionades amb la negociació col·lectiva i amb el diàleg social», segons s'indica en l'annex.  
  
Quart  
Modificar els annexos de transferències i subvencions dels subprogrames 322.51, Foment d'ocupació, i 322.52, Formació i qualificació professional, en les línies de subvenció i pels imports que s'indiquen:  
  
  
Aplicació pressupostària Codi / denominació Disminucions Augments  
70.13.01821.2 S2941 Ocupació pública i desenvolupament local. 4.666.977,00  
47.45.77221.3 S8000 Ús de persones amb diversitat funcional o discapacitat. 4.200.000,00  
65.78.14054.2 S5644 Plans de formació per a l'ocupació, dirigits preferentment a persones ocupades.  
 - 1.041.600,00   
84.95.88618.6 S0218 Formació professional per a l'ocupació. - 3.861.300,00   
70.38.17569.9 S2946 Programes mixtos ocupació-formació 41.315.246,00  
80.09.23311.1 S8004 Accions de formació professional per a l'ocupació relacionades amb la negociació col·lectiva i amb el diàleg social 831.375,00  
  
  
  
València, 17 d'octubre de 2019.- El conseller d'Hisenda i Model Econòmic: Vicent Soler i Marco.  
  
  
ANNEX I  
  
ANNEX DE LÍNIES DE SUBVENCIÓ EXERCICI 2019  
DETALL DE TRANSFERÈNCIES I SUBVENCIONS  
  
  
SUBPROGRAMA 322.52 FORMACIÓ PROFESSIONAL   
PER A L'OCUPACIÓ  
euros  
CODI LÍNIA: S8004 DENOMINACIÓ LÍNIA: accions de formació professional per a l'ocupació relacionades amb la negociació col·lectiva i amb el diàleg social. CAP: 4  
IMPORT:  
831.375,00 PERSONES BENEFICIÀRIES PREVISTES: organitzacions sindicals i associacions empresarials representatives de l'àmbit de la Comunitat Valenciana.  
MANERA DE CONCESSIÓ:  
Concurrència competitiva  
  
PUBLICAR DADES: SI DESCRIPCIÓ I FINALITAT  
 Activitats formatives dirigides a la capacitació per al diàleg social i la negociació col·lectiva.  
  
APORTACIÓ GENERALITAT NO CONDICIONADA   
APORTACIÓ EXTERNA:  
ORIGEN: ÀREA D'OCUPACIÓ: 831.375,00  
 Ap. CONDICIONADA GENERALITAT: 0.00  
  
Total finançament afectat: 831.375,00